Publication: Magyar Közlöny
Issue: MK-2008-22 (Year: 2008, Number: 22)
Era: 2004-2010
Section: 1.1. Az Archimedia Kft. mûsorszolgáltató tevékenységét a rádiózásról és televíziózásról szóló 1996. évi I. törvény
Paragraph Index: 1155

6. A nemzeti és etnikai kisebbségek bemutatásának követelményei 6.1. A mûsorszolgáltató – az erre hivatott mûsorokon kívül is – e szabályzat elõírásainak megfelelõen sokoldalúan és tárgyilagosan mutatja be a nemzeti és etnikai kisebbségek életét, kultúráját és hagyományait. Ennek során a mûsorszolgáltató nem ad helyt a nemzeti és etnikai kisebbségekre vonatkozó negatív beidegzõdéseknek. 6.2. A nemzeti és etnikai kisebbségekhez tartozó személyeket a társadalmi élet különbözõ megnyilvánulásaiban kell bemutatni, és tartózkodni kell attól, hogy a megjelenítés egyoldalú legyen, illetve, hogy csak a kisebbség hagyományosan elfogadott szerepeiben történjék. 6.3. A nemzeti és etnikai kisebbségek bemutatásakor figyelmet kell arra fordítani, hogy hagyományaik, kultúrájuk és mûvészetük bemutatása megfelelõ súllyal kifejezésre jusson. 6.4. A nemzeti és etnikai kisebbséghez tartozó személynek akkor is joga van saját nyelvén megszólalni, ha a magyar nyelvet egyébként érti és beszéli. Ebben az esetben a mûsorszolgáltató kötelezettsége a tolmácsolás biztosítása.

Source: https://magyarkozlony.hu/hivatalos-lapok/e07762c703b1257e9e43bfcbb483d22cd4fb3c97/dokumentumok/fa053807010660152965e8bd90ac4bd2f8aed819/letoltes